
                                                    О Т Ч Е Т

                 за  изпълнение Програмата за управление на отпадъците
                           на Община Макреш през 2025 г.

    
   Във връзка с организиране управлението на битовите отпадъци през 2025 г. са изпълнени следните дейности:

· Община Макреш има осигурени съдове за събиране на битови отпадъци – 124 броя контейнери тип „Бобър“, 10 бр. контейнери тип „Ракла“, 21 бр. кофи 120 литра тип „Мева“ и 50 бр. ПВЦ кофи по 120 л. и 3 бр. ПВЦ кофи по 240 л, които са новозакупени.

· На територията на общината се извършва редовна работа със собствена сметосъбирачна машина и собствени контейнери и кофи. По график се събират битовите отпадъци във всички населени места и след това се извозват до регионалното депо за битови отпадъци. За 2025 г. са събрани и депонирани 150,760 тона битови отпадъци. Общината сама организира сметосъбирането и сметоизвозването.

· Извършваше се системно почистване на уличните платна, тротоарите, площадите, алеите и парковете на територията на общината.

· През лятото се осъществява косене на тревните площи и парковете в населените места.

· Извършваше се периодично почистване и на общинските пътища на територията на общината.

· Извършван е системен контрол и е предотвратено изхвърлянето на отпадъци на неразрешени за това места. На територията на общината през 2025 г. са открити четири замърсени места, които веднага са почистени.

